Teološka  kritika  apostolske  pobudnice  Amoris  laetitia 


Apostolska  pobudnica  "Amoris  laetitia",  koju  je  objavio  papa  Franjo  19.  ožujka 
2016.,  upravljena  biskupima,  svećenicima,  đakonima,  osobama  posvećenog  života, 
kršćanskim  bračnim  parovima  i  svim  vjernicima  laicima,  prouzročila  je  tugu  i  pomutnju 
kod  mnogih  katolika  zbog  svojega  očitog  nesuglasja  sa  stanovitim  brojem  istina  koje  o 
vjeri  i  moralu  naučava  Katolička  Crkva.  Ta  situacija  dovodi  duše  u  veliku  opasnost. 
Budući  da  su,  kako  uči  sv.  Toma  Akvinski,  podložnici  obvezani  ispraviti  svoje  nadređene 
kada  od  njih  prijeti  neposredna  opasnost  vjeri  (Summa  Theologiae,  Ha  Ilae  q.  33  a.  4  ad  2; 
a.  7  co.)  te  da  katolički  vjernici  imaju  pravo,  a  katkada  i  dužnost,  u  skladu  sa  svojim 
znanjem,  stručnošću  i  ugledom  očitovati  se  o  onome  što  se  tiče  dobrobiti  Crkve  (Zakonik 
kanonskog  prava,  kan.  212,  §3),  katolički  su  teolozi  strogo  obvezani  da  se  javno  izjasne 
protiv  očiglednih  zabluda  u  tom  dokumentu.  Nakana  je  ovog  prikaza  pobudnice 
"Amoris  laetitia"  ispuniti  tu  obvezu  i  pružiti  crkvenoj  hijerarhiji  pomoć  u  rješavanju 
spomenute  situacije. 


Autoritet  pobudnice  Amoris  laetitia 

Zbog  svojega  službenog  značaja  pobudnica  "Amoris  laetitia"  može  dovesti  vjeru  i 
moral  katolika  u  veliku  opasnost.  Iako  apostolske  pobudnice  obično  ili  uglavnom 
spadaju  u  čisto  pastoralnu  upravnu  vlast,  ipak  one,  zbog  povezanosti  među  vlastima 
poučavanja  i  upravljanja,  spadaju  neizravno  i  u  učiteljsku  vlast.  A  mogu  sadržavati  i 
izravno  učiteljske  odlomke,  koji  su  onda  jasno  naznačeni  kao  takvi.  Tako  je  bilo  s 
prethodnim  apostolskim  pobudnicama  kao  što  su  "Evangelii  nuntiandi",  "Familiaris 
consortio"  i  "Reconciliatio  et  paenitentia". 

Po  sebi  ne  postoji  zapreka  tomu  da  papa  apostolsku  pobudnicu  upotrijebi  za 
nezabludivo  naučavanje  o  vjeri  i  moralu,  ali  "Amoris  laetitia"  ne  sadrži  nikakvo 
nezabludivo  naučavanje,  jer  nijedan  njezin  iskaz  ne  zadovoljava  stroge  uvjete  za 
nezabludivu  definiciju.  Stoga  se  radi  o  nenezabludivom  izvršavanju  papinskog 
učitelj  stva. 

Neki  su  komentatori  ustvrdili  da  pobudnica  "Amoris  laetitia"  ne  sadrži  učiteljsko 
naučavanje  kao  takvo,  nego  samo  osobna  papina  razmišljanja  o  predmetu  kojim  se  bavi. 
Ta  tvrdnja  ako  je  istinita  ne  uklanja  opasnost  koja  od  toga  dokumenta  prijeti  vjeri  i 
moralu.  Ako  vrhovni  svećenik  izražava  osobno  mišljenje  u  učiteljskom  dokumentu,  to 


izražavanje  mišljenja  uključno  prikazuje  dotično  mišljenje  opravdanim  za  katolike. 
Posljedica  je  da  će  mnogi  katolici  povjerovati  da  je  to  mišljenje  doista  spojivo  s 
katoličkom  vjerom  i  moralom.  Neki  će  katolici  iz  poštovanja  prema  sudu  izrečenom  od 
vrhovnog  svećenika  povjerovati  da  je  to  mišljenje  ne  samo  dopustivo  nego  istinito.  Ako 
mišljenje  o  kojem  se  radi  nije  zapravo  spojivo  s  katoličkom  vjerom  i  moralom,  ti  katolici 
na  taj  će  način  odbaciti  vjerski  i  moralni  nauk  Katoličke  Crkve  koji  se  tiče  tog  mišljenja. 
Ako  se  mišljenje  odnosi  na  moralna  pitanja,  praktični  učinak  na  djelovanje  katolika  bit  će 
isti  povjerovali  oni  u  opravdanost  ili  pak  u  stvarnu  istinitost  toga  mišljenja.  Mišljenje  o 
moralnim  pitanjima  koje  uistinu  s  pravom  vrhovni  svećenik  ima  mišljenje  je  koje  s 
pravom  katolici  slijede.  Uvjerenje  u  opravdanost  moralnog  stava  vodit  će  stoga  katolike 
k  uvjerenju  da  je  opravdano  djelovati  kao  da  je  stav  istinit.  Ako  postoji  snažna  pobuda  da 
se  tako  djeluje,  a  glede  pitanja  o  kojima  se  ovdje  radi  ona  postoji  kod  katolika  u 
situacijama  na  koje  se  ta  pitanja  odnose,  većina  će  katolika  djelovati  u  skladu  s  time.  To  je 
važan  čimbenik  u  prosudbi  pobudnice  "Amoris  laetitia",  jer  se  taj  dokument  bavi 
konkretnim  moralnim  pitanjima. 

Ipak,  nije  točno  da  "Amoris  laetitia"  ima  nakanu  izraziti  samo  osobne  papine 
poglede.  Dokument  sadrži  iskaze  o  osobnim  stavovima  sadašnjega  Svetog  Oca,  ali  takvi 
iskazi  nisu  nespojivi  s  prikazivanjem,  u  dokumentu,  tih  stavova  kao  da  su  naučavanje 
Katoličke  Crkve.  Velik  se  dio  dokumenta  sastoji  od  otvorenih  izričnih  i  zapovjednih 
iskaza  koji  se  ne  pozivaju  na  osobne  poglede  Svetog  Oca,  pa  stoga  imaju  oblik  učiteljskog 
naučavanja.  Taj  oblik  navest  će  katolike  da  vjeruju  da  su  ti  iskazi  ne  naprosto  dopustivi, 
nego  da  su  nauk  vjerodostojnog  učiteljstva  koji  obvezuje  na  religiozni  posluh  uma  i  volje, 
dakle  kojemu  moraju  iskazivati  ne  šutljivo  poštovanje  praćeno  unutarnjim  neslaganjem, 
nego  stvarni  unutarnji  pristanak.  [1] 

Opasnosti  pobudnice  Amoris  laetitia 

Sljedeća  raščlamba  ne  osporava  niti  podvrgava  sumnji  osobnu  vjeru  pape  Franje. 
Nije  ni  dopustivo  ni  opravdano  osporavati  vjeru  bilo  kojem  autoru  na  temelju  samo 
jednog  teksta,  a  to  je  pogotovo  istinito  u  slučaju  vrhovnog  svećenika.  Postoje  i  daljnji 
razlozi  zašto  tekst  "Amoris  laetitia"  ne  može  biti  dovoljan  argument  u  prilog  mišljenju  da 
je  papa  upao  u  krivovjerje.  Tekst  je  silno  dug,  i  vjerojatno  je  velik  njegov  dio  napisao 
autor  ili  autori  koji  nisu  papa  Franjo,  kao  što  je  i  normalno  u  papinskim  dokumentima. 
Oni  iskazi  u  njemu  koji  na  prvi  pogled  proturječe  vjeri  moguće  je  da  proizlaze  iz  obične 
zablude  pape  Franje,  a  ne  iz  hotimičnog  odbacivanja  vjere. 


No  kad  je  riječ  o  samom  dokumentu,  nema  sumnje  da  je  on  velika  opasnost  za 
katoličku  vjeru  i  moral.  Sadrži  mnoštvo  iskaza  čija  neodređenost  ili  dvosmislenost 
dopušta  tumačenja  protivna  vjeri  ili  moralu,  ili  koji  navode  na  tvrdnju  protivnu  vjeri  i 
moralu,  a  da  je  stvarno  ne  iznose.  Sadrži  također  iskaze  koji  se  na  temelju 
zdravorazumskog  čitanja  čine  protivnima  vjeri  ili  moralu. 

Ti  iskazi  što  ih  iznosi  "Amoris  laetitia"  nisu  izraženi  sa  znanstvenom  pomnjom.  To 
može  biti  povoljno  za  onaj  mali  udio  katolika  koji  je  znanstveno  obučen  u  teologiji,  jer 
takvi  će  katolici  biti  u  stanju  raspoznati  da  tvrdnje  iz  "Amoris  laetitie"  ne  zahtijevaju 
njihov  religiozni  posluh  uma  i  volje,  pa  čak,  s  obzirom  na  sebe  same,  ni  šutnju  punu 
poštovanja.  Poman  izraz  i  prikladan  zakonski  oblik  potrebni  su  da  bi  učiteljska  izreka 
bila  obvezatna  na  spomenuti  način,  a  njih  u  većem  dijelu  dokumenta  nema.  To  je 
međutim  štetno  za  golemu  većinu  katolika  koja  nema  teološku  obuku  i  slabo  je  upućena 
u  katolički  nauk  o  temama  o  kojima  apostolska  pobudnica  raspravlja.  Pomanjkanje 
preciznosti  u  iskazima  iz  dokumenta  olakšava  tumačenja  prema  kojima  oni  proturječe 
stvarnom  nauku  Katoličke  Crkve  i  božanske  objave  te  opravdavaju  ili  zahtijevaju 
napuštanje  toga  nauka  od  strane  katolika,  u  teoriji  i  u  praksi.  Neki  kardinali,  biskupi  i 
svećenici,  izdajući  svoju  dužnost  prema  Isusu  Kristu  i  brizi  za  duše,  već  nude  takva 
tumačenja. 

Problem  s  pobudnicom  "Amoris  laetitia"  nije  u  tome  što  bi  ona  nametala  zakonski 
obvezujuća  pravila  koja  su  u  sebi  nepravedna  ili  autoritativno  naučavala  obvezatan  nauk 
koji  je  pogrešan.  Ona  nema  vlast  proglasiti  nepravedne  zakone  ni  zahtijevati  pristanak  uz 
pogrešan  nauk,  jer  papa  nema  moć  činiti  takvo  što.  Problem  s  pobudnicom  u  tome  je  što 
ona  može  zavesti  katolike  da  vjeruju  ono  što  je  pogrešno  i  da  čine  ono  što  je  zabranjeno 
božanskim  zakonom.  Pobudnica  je  izrečena  izrazima  koji  nisu  zakonski  i  teološki 
precizni,  ali  to  nije  važno  za  prosudbu  njezina  sadržaja,  jer  ni  najprecizniji  izražaj  ne 
može  dati  status  nauka  i  zakona  odredbama  koje  su  protivne  božanskom  zakonu  i 
božanskoj  objavi.  U  vezi  s  pobudnicom  važan  je  štetni  učinak  što  ga  ona  može  imati  na 
vjeru  i  moralni  život  katolika.  Narav  tog  učinka  ovisit  će  o  značenju  dokumenta  koje  će 
pretpostaviti  većina  katolika,  a  ne  o  značenju  na  temelju  prosudbe  po  preciznim 
teološkim  kriterijima,  i  upravo  se  onim  prvim  značenjem  ovdje  bavimo.  Tvrdnje  iz 
pobudnice  "Amoris  laetitia"  koje  zahtijevaju  cenzuru  moraju  stoga  biti  osuđene  u  onome 
svojem  smislu  koji  je  prosječan  čitatelj  sklon  pripisati  njihovim  riječima.  Pod  prosječnim 
čitateljem  ovdje  razumijevamo  takvog  koji  ne  nastoji  riječi  dokumenta  izvrtati  ni  u  kojem 
smjeru,  nego  će  svoj  zdravorazumski  ili  neposredni  dojam  o  značenju  smatrati 
ispravnim. 


Priznajemo  da  u  dokumentu  ima  i  tvrdnji  proturječnih  nekima  od  cenzuriranih  te 
da  "Amoris  laetitia"  sadrži  i  mnoga  vrijedna  učenja.  Neki  njezini  odlomci  važan  su 
doprinos  obrani  i  naviještanju  vjere.  Kritika  koju  ovdje  nudimo  omogućava  tim 
vrijednim  elementima  njihov  istinski  učinak,  razlikujući  ih  od  problematičnih  elemenata 
u  dokumentu  i  suzbijajući  prijetnju  ovih  drugih  vjeri. 

Poradi  teološke  jasnoće  i  pravednosti,  ova  kritika  štetnih  dijelova  pobudnice 
"Amoris  laetitia"  imat  će  oblik  teološke  cenzure  pojedinačnih  odlomaka  koji  su  manjkavi. 
Te  cenzure  valja  razumjeti  u  smislu  u  kojem  ih  je  Crkva  tradicionalno  shvaćala  [2],  a 
primijenjene  su  na  odlomke  "prout  iacent",  u  njihovu  neposrednom  obliku.  Cenzurirani 
iskazi  toliko  su  štetni  da  se  nismo  upuštali  u  cjelovito  nabrajanje  cenzura  kojima 
podliježu.  Većina,  ako  ne  svi,  potpadaju  i  pod  cenzure  aequivoca,  ambigua,  obscura, 
praesumptuosa,  anxia,  dubia,  captiosa,  male  sonans,  piarum  aurium  offensiva,  kao  i  pod  one 
koje  su  nabrojene.  Obuhvaćene  su  I)  cenzure  koje  se  tiču  sadržaja  cenzuriranih  iskaza  i  II) 
one  koje  se  tiču  štetnih  učinaka  tih  iskaza.  Nisu  zamišljene  da  budu  iscrpan  popis 
zabluda  koje  "Amoris  laetitia"  sadrži  na  temelju  prihvatljivih  čitanja,  nego  da  označe 
najgore  njezine  prijetnje  katoličkoj  vjeri  i  moralu.  Cenzurirane  tvrdnje  podijeljene  su  na 
one  koje  su  krivovjerne  i  na  one  koje  potpadaju  pod  blažu  cenzuru.  Krivovjerne  tvrdnje, 
označene  kao  "haeretica",  tvrdnje  su  koje  proturječe  tvrdnjama  sadržanim  u  božanskoj 
objavi  i  definiranim  svečanom  prosudbom  kao  božanski  objavljene  istine  bilo  od 
rimskoga  prvosvećenika  "ex  cathedra",  bilo  od  zbora  biskupa  okupljenih  na  koncilu,  bilo 
nezabludivo  predloženim  na  vjerovanje  od  redovitog  i  općeg  učiteljstva.  Tvrdnje  koje 
potpadaju  pod  blažu  cenzuru  od  krivovjerja  obuhvaćene  su  kao  osobito  opasne  za  vjeru  i 
moral. 

Cenzure  tih  tvrdnji  nisu  cenzure  upravnih,  zakonodavnih  ili  doktrinarnih  akata 
vrhovnog  svećenika,  jer  tvrdnje  koje  su  cenzurirane  nisu  niti  mogu  biti  takvi  akti.  Te 
cenzure  predmet  su  sinovske  molbe  upućene  vrhovnom  svećeniku  da  donese  neopoziv  i 
konačan  pravni  i  doktrinarni  akt  kojim  osuđuje  cenzurirane  tvrdnje. 

Konačno,  neki  od  teologa  koji  su  potpisnici  ovoga  pisma  pridržali  su  sebi  pravo  na 
manje  prilagodbe  nekih  od  cenzura  pridjenutih  nekima  od  tvrdnji:  njihov  potpis  valja 
smatrati  pokazateljem  njihova  uvjerenja  da  sve  te  tvrdnje  treba  cenzurirati  i  općenitog 
slaganja  s  cenzurama  koje  su  ovdje  predložene. 


Teološke  cenzure  tvrdnji  izvađenih  iz  apostolske  pobudnice  Amoris  laetitia 


A)  Krivovjerne  tvrdnje 

1)  AL  83:  "Crkva. . .  odlučno  odbacuje  smrtnu  kaznu. " 

Ako  se  shvati  u  smislu  da  je  smrtna  kazna  uvijek  i  svagdje  nepravedna  u  sebi  i 
stoga  je  država  ne  može  s  pravom  dosuditi:  I)  Haeretica,  sacrae  Scripturae  contraria.  II) 
Perniciosa. 

Post  9,6 :  "Tko  prolije  krv  čovjekovu,  njegovu  će  krv  čovjek  proliti!  Jer  na  sliku 
Božju  stvorenje  čovjek!"  [3] 

Vidi  također:  Lev  20-1;  Pnz  13,  21-22;  Mt  15,4;  Mk  7,10;  Iv  19,11;  Rim  13,4;  Heb 
10,28;  Inocent  I.,  "Pismo  Eksuperiju",  PL  120:  499 A-B;  Innocent  III.,  "Vjeropispovijed 
propisana  valdenzima",  DH  795  [4];  Pio  V.,  "Katekizam  Tridentskoga  koncila",  komentar 
o  5.  zapovijedi;  Papa  Pio  XII.,  "Nagovor  Prvom  Međunarodnom  kongresu  histopatologije 
živčanog  sustava",  AAS  44  (1952):  787;  Ivan  Pavao  II.,  "Katekizam  Katoličke  Crkve",  2267. 

2)  AL  156:  "Svaki  oblik  spolne  podložnosti  treba  jasno  odbaciti. " 

Ako  se  shvati  ne  naprosto  kao  nijekanje  da  žena  duguje  svojemu  mužu  ropsku 
pokornost  ili  da  on  nad  njom  ima  vlast  jednaku  roditeljskoj,  nego  i  kao  nijekanje  da 
muž  ima  ikakav  oblik  vlasti  nad  svojom  ženom  ili  da  žena  ima  ikakvu  dužnost  izvršiti 
opravdane  naloge  svojega  muža  koje  on  daje  snagom  svoje  muževlje  vlasti:  I) 

Haeretica,  sacrae  Scripturae  contraria.  II)  Prava,  perniciosa. 

Ef  5,24:  "Pa  kao  što  se  Crkva  podlaže  Kristu,  tako  i  žene  muževima  u  svemu!" 

Vidi  također:  1  Kor  11,3;  Kol  3,18;  Tit  2,3-5;  1  Pt  3,1-5;  Pio  V.,  "Katekizam 
Tridentskoga  koncila",  komentar  o  sakramentu  ženidbe;  Leon  XIII.,  "Arcanum",  ASS  12 
(1879):  389;  Pio  XI.,  "Časti  connubii",  AAS  22  (1930):  549  (DH  3708-09);  Ivan  XXIII.,  "Ad 
Petri  cathedram",  AAS  51  (1959):  509-10. 

3)  AL  159:  "Sveti  Pavao  preporučivao  je  djevičanstvo  zato  što  je  očekivao  Isusov  skori 
dolazak,  pa  je  želio  da  se  svatko  usredotoči  samo  na  širenje  evanđelja:  'vrijeme  je  kratko'  (1  Kor 
7,29)...  Radije  nego  da  se  govori  beuvjetno  o  superiornosti  djevičanstva,  trebalo  bi  biti  dovoljno 
istaknuti  da  se  ta  različita  životna  stanja  uzajamno  nadopunjuju,  iz  čega  slijedi  da  jedno  može  biti 
savršenije  na  jedan,  a  drugo  na  drugi  način." 

Shvaćeno  kao  nijekanje  da  je  stanje  djevičanskoga  Kristu  posvećenoga  života 
samo  po  sebi  superiorno  stanju  kršćanskoga  braka:  I)  Haeretica,  sacrae  Scripturae 
contraria.  II)  Perniciosa,  suspensiva  gravis  resolutionis. 


Tridentski  koncil,  sjednica  24.,  kanon  10.:  "Tko  kaže  da  stanje  braka  valja 
pretpostaviti  stanju  djevičanstva  ili  celibata,  te  da  nije  bolje  i  blaženije  ostati  u 
djevičanstvu  ili  celibatu  nego  se  vezati  ženidbom,  neka  bude  kažnjen  anatemom.”  (DH 
1810). 

Vidi  također:  Mt  19,12.21;  1  Kor  7,7-8.38;  2  Sol  2,1-2;  Otk  14,4;  Firentinski  koncil, 
"Dekret  za  jakobite",  DH  1353;  Pio  X.,  "Odgovor  Biblijskog  povjerenstva",  DH  3629;  Pio 
XII.,  "Sacra  virginitas",  AAS  46  (1954):  Drugi  Vatikanski  koncil,  "Dekret  Optatam  totins", 
10. 


4)  AL  295:  "Sveti  Ivan  Pavao  II.  predložio  je  tzv.  'zakon  stupnjevitosti',  znajući  da  ljudsko 
biće  'poznaje,  ljubi  i  ostvaruje  moralno  dobro  u  različitim  stupnjevima  rasta'.  To  nije 
’stupnjevitost  zakona',  nego  razboritog  izvršavanja  slobodnih  čina  od  strane  osoba  koje  nisu  u 
položaju  da  razumiju,  cijene  ili  potpuno  ispune  objektivne  zahtjeve  zakona. "  AL  301:  "Više  se  [sic] 
ne  može  naprosto  reći  da  svi  koji  su  u  bilo  kakvoj  'neregularnoj'  situaciji  žive  u  smrtnom  grijehu, 
lišeni  posvetne  milosti.  Nije  riječ  samo  o  nepoznavanju  pravila.  Osoba  može  sasvim  dobro 
poznavati  pravilo,  a  ipak  imati  velikih  teškoća  u  razumijevanju  'pripadnik  mu  vrednota',  ili  se 
nalaziti  u  takvoj  konkretnoj  situaciji  koja  joj  onemogućava  drukčije  djelovanje  i  drukčiju  odluku 
bez  novoga  grijeha. " 

Shvaćeno  u  smislu  da  opravdana  osoba  nema  snage  uz  Božju  pomoć  ispuniti 
objektivne  zahtjeve  božanskog  zakona,  kao  da  bi  obdržavanje  bilo  koje  od  Božjih 
zapovijedi  bilo  opravdaniku  nemoguće,  ili  pak  da  Božja  milost  ostvarujući  u 
pojedincu  opravdanje  ne  ostvaruje  redovito  i  po  svojoj  naravi  njegovo  obraćenje  od 
svih  teških  grijeha,  ili  da  nije  dovoljna  za  obraćenje  od  svih  teških  grijeha:  I)  Haeretica, 
sacrae  Scripturae  contraria. 

II)  Impia,  blasphema. 

Tridentski  koncil,  sjednica  6.,  kanon  18.:  "Tko  kaže  da  čovjek,  pa  ni  opravdan  i 
uspostavljen  u  milosti,  ne  može  obdržavati  Božje  zapovijedi,  neka  bude  kažnjen 
anatemom."  (DH  1568) 

Vidi  također:  Post  4,7;  Pnz  30,11-19;  Sir  15,11-22;  Mk  8,38;  Lk  9,26;  Heb  10,26-29;  1 
Iv  5,17;  Zosim,  15.  (ili  16.)  Sinoda  u  Kartagi,  kanon  3.  o  milosti,  DH  225;  Feliks  III.,  2. 
Sinoda  u  Orangeu,  DH  397;  Tridentski  koncil,  sjednica  5.,  kanon  5.;  sjednica  6.,  kanoni 
18.-20.,  22.,  27.  i  29.;  Pio  V.,  "Bula  Ex  omnibus  afflictionibus,  O  zabludama  Michaela  du 
Baya",  54,  (DH  1954);  Inocent  X.,  "Konstitucija  Cum  occasione,  O  zabludama  Corneliusa 
Jansena",  1  (DH  2001);  Klement  XI.,  "Konstitucija  Unigenitus,  O  zabludama  Pasquiera 
Quesnela",  71  (DH  2471);  Ivan  Pavao  II.,  "Apostolska  pobudnica  Reconciliatio  et 


paenitentia"  17:  AAS  77  (1985):  222;  "Veritatis  splendor”  65-70:  AAS  85  (1993):  1185-89  (DH 
4964-67). 

5)  AL  297:  "Nitko  ne  može  biti  zauvijek  osuđen,  jer  to  nije  logika  evanđelja!" 

Ako  se  shvati  u  smislu  da  nijedno  ljudsko  biće  ne  može  ili  neće  biti  osuđeno  na 
vječne  muke  u  paklu:  I)  Haeretica,  sacrae  Scripturae  contraria.  II)  Scanđalosa,  perniciosa. 

Mt  25,46:  "I  otići  će  ovi  u  muku  vječnu,  a  pravednici  u  život  vječni." 

Vidi  također:  Mt  7,22-23;  Lk  16,26;  Iv  17,12;  Otk  20,10;  16.  Sinoda  u  Toledu  (DH 
574);  4.  Lateranski  koncil,  DH  801;  Benedikt  XII.,  "Konstitucija  Benedictus  Deus",  DH  1002; 
Firentinski  koncil,  "Dekret  Laetentur  caeli” ,  DH  1306;  Ivan  Pavao  II.,  "Pismo  Kongregaciji 
za  nauk  vjere,  Recentiores  episcoporum,  AAS  71  (1979):  941;  "Katekizam  Katoličke  Crkve", 
1033-37. 

6)  AL  299:  "Slažem  se  s  mišljenjem  mnogih  sinodskih  otaca  da  'krštene  koji  su  se  rastavili  i 
civilno  ponovo  vjenčali  treba  potpunije  uključiti  u  kršćansku  zajednicu,  na  različite  moguće 
načine,  izbjegavajući  pritom  svaku  prigodu  za  sablazan.  Logika  integracije  ključ  je  za  pastoralnu 
brigu  o  njima,  brigu  koja  će  im  omogućiti  ne  samo  da  shvate  da  pripadaju  Crkvi  nego  i  da  spoznaju 
da  mogu  imati  plodno  i  radosno  iskustvo  toga.  Oni  su  kršteni,  oni  su  braća  i  sestre,  Duh  Sveti  u 
srca  im  ulijeva  darove  i  talente  na  dobrobit  sviju...  Takve  osobe  ne  trebaju  se  osjećati  izopćenim 
članovima  Crkve,  nego  živim  članovima,  sposobnima  živjeti  i  rasti  u  njoj  i  iskusiti  je  kao  Majku 
koja  ih  uvijek  srdačno  prima,  s  ljubavlju  se  brine  za  njih  i  bodri  ih  na  putu  života  i  evanđelja."' 

Ako  se  shvati  u  smislu  da  rastavljeni  i  civilno  ponovo  vjenčani  koji  su  potpuno 
svjesno  i  s  punim  pristankom  volje  izabrali  svoju  situaciju  nisu  u  teškom  grijehu  te 
mogu  primiti  posvetnu  milost  i  rasti  u  ljubavi: 

I)  Haeretica,  sacrae  Scripturae  contraria.  II)  Scanđalosa,  prava,  perversa. 

Mk  10,11-12:  "Tko  otpusti  svoju  ženu  pa  se  oženi  drugom,  čini  prema  prvoj 
preljub.  I  ako  žena  napusti  svoga  muža  pa  se  uda  za  drugoga,  čini  preljub." 

Vidi  također:  Izl  20,14;  Mt  5,32;  19,9;  Lk  16,18;  1  Kor  7,10-11;  Heb  10,26-29; 
Tridentski  koncil,  sjednica  6.,  kanoni  19.-21.,  27.  (DH  1569-71,  1577);  sjednica  24.,  kanoni 
5.  i  7.  (DH  1805, 1807);  Inocent  XI.,  "Osuđene  tvrdnje  'laksista'",  62-63  (DH  2162-63); 
Aleksandar  VIII.,  "Dekret  Svetog  oficija  o  'filozofskom  grijehu'",  DH  2291;  Ivan  Pavao  II., 
"Veritatis  splendor",  65-70:  AAS  85  (1993):  1185-89  (DH  4964-67). 

7)  AL  301:  "Više  se  [sic]  ne  može  naprosto  reći  da  svi  koji  su  u  bilo  kakvoj  'neregularnoj' 
situaciji  žive  u  smrtnom  grijehu,  lišeni  posvetne  milosti.  Nije  riječ  samo  o  nepoznavanju  pravila. 
Osoba  može  sasvim  dobro  poznavati  pravilo,  a  ipak  imati  velikih  teškoća  u  razumijevanju 


'pripadnik  mu  vrednota',  ili  se  nalaziti  u  takvoj  konkretnoj  situaciji  koja  joj  onemogućava  drukčije 
djelovanje  i  drukčiju  odluku  bez  novoga  grijeha." 

Shvaćeno  u  smislu  da  vjernik  katolik  može  s  punom  sviješću  o  božanskom 
zakonu  svojevoljno  ga  prekršiti  u  teškoj  stvari  a  da  ne  bude  u  smrtnom  grijehu  uslijed 
toga  čina:  I)  Haeretica,  sacrae  Scripturae  contraria.  II)  Prava,  perversa. 

Tridentski  koncil,  sjednica  6.,  kanon  20.:  "Tko  kaže  da  opravdan  čovjek,  kako  god 
savršen,  nije  obvezan  obdržavati  Božje  i  crkvene  zapovijedi,  nego  samo  vjerovati,  kao  da 
je  evanđelje  samo  bezuvjetno  obećanje  vječnog  života,  neuvjetovanog  obdržavanjem 
zapovijedi,  neka  bude  kažnjen  anatemom."  (DH  1570) 

Vidi  također:  Mk  8,38;  Lk  9,26;  Heb  10,26-29;  1  Iv  5,17;  Tridentski  koncil,  sjednica 
6.,  kanoni  19.  i  27.;  Klement  XI.,  "Konstitucija  Unigenitus",  O  zabludama  Pasquiera 
Quesnela,  71  (DH  2471);  Ivan  Pavao  II.,  "Apostolska  pobudnica  Reconciliatio  et 
paenitentia",  17:  AAS  77  (1985):  222;  "Veritatis  splendor",  65-70:  AAS  85  (1993):  1185-89 
(DH  4964-67). 

8)  AL  301:  "Više  se  [sic]  ne  može  naprosto  reći  da  svi  koji  su  u  bilo  kakvoj  'neregularnoj’ 
situaciji  žive  u  smrtnom  grijehu,  lišeni  posvetne  milosti.  Nije  riječ  samo  o  nepoznavanju  pravila. 
Osoba  može  sasvim  dobro  poznavati  pravilo,  a  ipak  imati  velikih  teškoća  u  razumijevanju 
'pripadnik  mu  vrednota',  ili  se  nalaziti  u  takvoj  konkretnoj  situaciji  koja  joj  onemogućava  drukčije 
djelovanje  i  drukčiju  odluku  bez  novoga  grijeha." 

Ako  se  shvati  kao  da  osoba  s  punom  sviješću  o  božanskom  zakonu  može 
počiniti  grijeh  opredjeljenjem  za  posluh  tom  zakonu:  I)  Haeretica,  sacrae  Scripturae 
contraria.  II)  Prava,  perversa. 

Ps  18,8:  "Savršen  je  Zakon  Gospodnji,  dušu  krijepi." 

Vidi  također:  Sir  15,21;  Tridentski  koncil,  sjednica  6.,  kanon  20.;  Klement  XI., 
"Konstitucija  Unigenitus",  O  zabludama  Pasquiera  Quesnela,  71  (DH  2471);  Leon  XIII., 
"Libertas  praestantissimum",  ASS  20  (1887-88):  598  (DH  3248);  Ivan  Pavao  II.,  "Veritatis 
splendor",  40:  AAS  85  (1993):  1165  (DH  4953). 

9)  AL  303:  "Savjest  može  i  više  nego  samo  priznati  da  neka  situacija  objektivno  nije  u 
skladu  s  općenitim  evanđeoskim  zahtjevima.  Može  iskreno  i  pošteno  priznati  koje  je  ponašanje 
zasad  najvelikodušniji  mogući  odgovor  Bogu  te  sa  stanovitom  moralnom  sigurnošću  uvidjeti  da 
upravo  to  ponašanje  sam  Bog  zahtijeva  u  konkretnoj  složenosti  njezinih  ograničenja,  iako  još  nije 
potpuno  sukladno  s  objektivnim  idealom." 

Shvaćeno  u  smislu  da  savjest  može  istinito  prosuditi  da  čini  koje  evanđelje 


osuđuje,  a  napose  spolni  čini  među  katolicima  koji  su  se  civilno  vjenčali  nakon 
rastave,  mogu  ponekad  biti  moralno  ispravni  te  da  ih  može  zahtijevati  ili  naređivati 
Bog:  I)  Haeretica,  sacrae  Scripturae  contraria.  II)  Scandalosa,  prava,  perversa,  perniciosa,  impia, 
blasphema. 

Tridentski  koncil,  sjednica  6.,  kanon  21.:  "Tko  kaže  da  je  Bog  dao  ljudima  Isusa 
Krista  kao  Otkupitelja  u  kojega  će  se  uzdati,  ali  ne  i  kao  Zakonodavca  kojem  se  trebaju 
pokoravati,  neka  bude  kažnjen  anatemom."  (DH  1571) 

Tridentski  koncil,  sjednica  24.,  kanon  2.:  "Tko  kaže  da  kršćanin  može  zakonito  biti 
oženjen  s  više  žena  istodobno,  neka  bude  kažnjen  anatemom."  (DH  1802) 

Tridentski  koncil,  sjednica  24.,  kanon  5.:  "Tko  kaže  da  se  ženidbeni  vez  može 
razriješiti  zbog  krivovjerja,  zbog  teškoća  zajedničkog  života  ili  zbog  namjerne  odsutnosti 
jednog  od  bračnih  drugova,  neka  bude  kažnjen  anatemom."  (DH  1805) 

Tridentski  koncil,  sjednica  24.,  kanon  7.:  "Tko  kaže  da  je  Crkva  u  krivu  što  je 
naučavala  i  naučava  da  se  prema  evanđeoskom  i  apostolskom  nauku  ženidbeni  vez  ne 
može  razriješiti  zbog  preljuba  jednoga  od  bračnih  drugova  i  da  nijedan  od  njih,  ni  nevini, 
koji  nije  prouzročio  preljub,  ne  može  sklopiti  drugi  brak  sve  dok  je  drugi  supružnik  živ  te 
da  su  muž  koji  otpusti  svoju  ženu  preljubnicu  pa  se  oženi  drugom  ženom  i  žena  koja 
ostavi  svoga  muža  preljubnika  pa  se  uda  za  drugoga  oboje  preljubnici,  neka  bude 
kažnjen  anatemom."  (DH  1807) 

Vidi  također:  Ps  5,5;  Ps  18,8-9;  Sir  15,21;  Heb  10,26-29;  Jak  1,13;  1  Iv  3,7;  Inocent  XI., 
"Osuđene  tvrdnje  'laksista'",  62-63  (DH  2162-63);  Klement  XI.,  "Konstitucija  Unigenitus”, 
O  zabludama  Pasquiera  Quesnela,  71  (DH  2471);  Leon  XIII.,  "Enciklika  Libertas 
praestantissimum" ,  ASS  20  (1887-88):  598  (DH  3248);  Pio  XII.,  "Dekret  Svetog  oficija  o 
situacijskoj  etici",  DH  3918;  Drugi  Vatikanski  koncil,  "Pastoralna  konstitucija  Gaudinm  et 
spes'j  16;  Ivan  Pavao  II.,  "Veritatis  splendor",  54:  AAS  85  (1993):  1177;  "Katekizam 
Katoličke  Crkve,  1786-87. 

10)  AL  304:  "Osobito  tražim  da  uvijek  imamo  na  umu  nauk  svetoga  Tome  Akvinskog  te  da 
naučimo  uklapati  taj  nauk  u  pastoralno  razlučivanje:  'Premda  na  razini  općih  načela  postoji 
nužnost,  ipak  se  što  više  silazimo  k  posebnome  sve  češće  suočavamo  s  manjkavostima...  Na  razini 
djelovanja  ista  praktična  istina  i  ispravnost  za  sve  ne  postoji  glede  posebnoga,  nego  samo  glede 
općih  načela;  a  gdje  vrijedi  ista  ispravnost  glede  posebnoga,  ona  nije  svima  jednako  poznata... 
Načela  podbacuju,  što  više  silazimo  u  posebno. '  Istina  je  da  opća  pravila  predstavljaju  dobro  koje  se 
nikad  ne  smije  omalovažiti  ili  zanemariti,  ali  u  svojem  izrazu  ona  ne  mogu  bezuvjetno  obuhvatiti 
sve  posebne  situacije. " 


Shvaćeno  u  smislu  da  moralna  načela  i  moralne  istine  koji  su  sadržani  u 
božanskoj  objavi  i  naravnom  zakonu  ne  obuhvaćaju  negativne  naloge  koji  bezuvjetno 
zabranjuju  određene  vrste  čina  u  bilo  kakvim  i  bilo  kojim  okolnostima:  I)  Haeretica, 
sacrae  Scripturae  contraria.  II)  Scandalosa,  prava,  perversa. 

Ivan  Pavao  II.,  "Veritatis  splendor",  115:  "Svatko  od  nas  svjestan  je  važnosti  nauka 
koji  čini  središnju  temu  ove  enciklike  i  na  koji  danas  s  autoritetom  nasljednika  svetog 
Petra  upozoravam.  Svatko  od  nas  uviđa  ozbiljnost  onoga  što,  ne  samo  za  pojedince  nego 
i  za  cijelo  društvo,  podrazumijeva  ponovna  potvrda  sveopćenitosti  i  nepromjenjivosti 
moralnih  zapovijedi,  posebice  onih  po  kojima  su  u  sebi  zla  djela  uvijek  i  beziznimno 
zabranjena."  (DH  4971). 

Vidi  također:  Rim  3,8;  1  Kor  6,9-10;  Gal  5,19-21;  Otk  22,15;  Četvrti  Lateranski 
koncil,  poglavlje  22  (DH  815);  Koncil  u  Konstanzu,  "Bula  Inter  cunctas",  14  (DH  1254); 
Pavao  VI.,  "Humanae  vitae",  14:  AAS  60  (1968)  490-91.  Ivan  Pavao  II.,  "Veritatis 
splendor”,  83:  AAS  85  (1993):  1199  (DH  4970). 

11)  AL  308:  "Razumijem  one  koji  daju  prednost  strožoj  pastoralnoj  skrbi,  koja 
onemogućava  pomutnju.  No  iskreno  vjerujem  da  Isus  želi  Crkvu  pažljivu  spram  dobra  koje  Duh 
Sveti  sije  posred  ljudske  slabosti;  da  želi  Majku  koja  jasno  izražava  svoj  objektivni  nauk,  ali  pritom 
ne  odustaje  od  mogućega  dobra,  makar  i  postupnog,  ne  libeći  se  uprljati  svoje  cipele  blatom  s  ulica. " 

Ako  se  shvati  u  smislu  da  naš  Gospodin  Isus  Krist  hoće  da  Crkva  napusti  svoju 
trajnu  disciplinsku  praksu  kojom  uskraćuje  euharistiju  rastavljenima  i  civilno 
ponovno  vjenčanima  i  odbija  dati  odrješenje  rastavljenima  i  civilno  ponovo 
vjenčanima  koji  ne  izraze  kajanje  zbog  svojega  životnog  stanja  i  odluku  da  će  se 
popraviti:  I)  Haeretica,  sacrae  Scripturae  contraria.  II)  Scandalosa,  prava,  perversa,  impia, 
blasphema. 

1  Kor  11,27:  "Tko  god  jede  ovaj  kruh  ili  pije  čašu  Gospodnju  nedostojno,  bit  će 
krivac  tijela  i  krvi  Gospodnje." 

"Familiaris  consortio”,  84:  "Pomirenje  u  sakramentu  pokore  -  koje  bi  otvorilo  put  k 
sakramentu  euharistije  -  može  se  udijeliti  samo  onima  koji  se  pokaju  što  su  pogazili  znak 
Saveza  i  vjernosti  Kristu  te  iskreno  odluče  provoditi  takav  život  koji  nije  u  opreci  s 
nerazrješivošću  ženidbe.  To  znači,  u  praksi,  da  muškarac  i  žena  kada  zbog  ozbiljnih 
razloga,  kao  što  je  npr.  odgoj  djece,  ne  mogu  udovoljiti  obvezi  rastanka  preuzmu  dužnost 
da  žive  u  potpunoj  suzdržljivosti,  tj.  suzdržljivosti  od  čina  svojstvenih  bračnom  paru." 

Drugi  Lateranski  koncil,  kanon  22.:  "Budući  da  postoji  nešto  što  osobito 
uznemiruje  Crkvu,  a  to  je  lažno  kajanje,  opominjemo  svoju  subraću  i  svećenike  neka  ne 


dopuste  da  se  duše  laika  varaju  lažnim  kajanjem  i  budu  odvučene  u  pakao.  Poznato  je  da 
je  kajanje  lažno  kad  se  sagriješi  u  mnogome,  a  kaje  samo  za  jedno,  ili  kad  se  tako  kaje  za 
jedno  da  se  ne  odustaje  od  drugog."  (DH  717) 

Vidi  također:  Mt  7,6;  Mt  22,11-13;  1  Kor  11,28-30;  Heb  13,8;  Tridentski  koncil, 
sjednica  14.,  "Dekret  o  pokori",  pogl.  4;  Tridentski  koncil,  sjednica  13.,  "Dekret  o  Presvetoj 
Euharistiji"  (DH  164647));  Inocent  XI.,  "Osuđene  tvrdnje  ’laksista"',  60-63  (DH  2160-63); 
Ivan  Pavao  II.,  "Katekizam  Katoličke  Crkve",  1385, 1451,  1490. 


B)  Tvrdnje  koje  potpadaju  pod  blaže  cenzure 

12)  AL  295:  " Sveti  Ivan  Pavao  II.  predložio  je  tzv.  'zakon  stupnjevitosti' ,  znajući  da 
ljudsko  biće  'poznaje,  ljubi  i  ostvaruje  moralno  dobro  u  različitim  stupnjevima  rasta'.  To  nije 
’stupnjevitost  zakona',  nego  razboritog  izvršavanja  slobodnih  čina  od  strane  osoba  koje  nisu  u 
položaju  da  razumiju,  cijene  ili  potpuno  ispune  objektivne  zahtjeve  zakona. " 

Ako  se  shvati  u  smislu  da  slobodni  čini  koji  potpuno  ne  ispunjavaju  objektivne 
zahtjeve  božanskog  zakona  mogu  biti  moralno  dobri:  I)  Erronea  infide.  II)  Scandalosa, 
prava. 

1  Iv  3,4:  "Tko  god  čini  grijeh,  čini  i  bezakonje;  ta  grijeh  je  bezakonje." 

Vidi  također:  Leon  XIII.,  "Libertas  praestantissimum",  ASS  20  (1887-88):  598  (DH 
3248);  Ivan  Pavao  II.,  "Veritatis  splendor",  40:  AAS  85  (1993):  1165  (DH  4953). 

13)  AL  296:  "Dva  se  načina  razmišljanja  protežu  kroz  cijelu  povijest  Crkve:  odbacivanje  i 
ponovno  uključenje.  Put  Crkve,  od  vremena  Koncila  u  Jeruzalemu,  uvijek  je  put  Isusov,  put 
milosrđa  i  uključenja.  Nije  put  Crkve  osuditi  ikoga  zauvijek. "  AL  297:  "Nitko  ne  može  biti  zauvijek 
osuđen,  jer  to  nije  logika  evanđelja!" 

Ako  se  shvati  kao  da  u  okolnostima  u  kojima  prekršitelj  ne  prestaje  s 
prekšajem  Crkva  nema  vlast  ni  pravo  određivati  kazne  i  donositi  osude  bez  kasnijega 
njihova  otpuštanja  ili  povlačenja,  ili  da  nema  vlast  ni  pravo  osuđivati  i  izopći  vati 
pojedince  nakon  njihove  smrti:  I)  Erronea  infide.  II)  Scandalosa,  perniciosa,  derogans  praxi 
sive  usui  et  disciplinae  Ecclesiae. 

Zakonik  kanonskog  prava  (1983.),  kan.  1358.:  "Otpuštenje  cenzure  može  se  dati 
samo  prekršitelju  koji  odstupi  od  tvrdokornosti..." 

Treći  Carigradski  koncil,  "Osuda  monoteleta  i  pape  Honorija  I.":  "Mi  pak 
odbacujemo  njihov  bezbožni  nauk,  tj.  tih  čija  imena  prema  našoj  odluci  moraju  biti 
izopćena  iz  svete  Crkve  Božje,  a  to  su  Sergije,  koji  je  počeo  pisati  o  tom  bezbožnom 


učenju,  Kir  Aleksandrijski,  Pir,  Pavao,  Petar  i  oni  koji  su  obnašali  biskupsku  službu  u 
ovom  gradu  povjerenom  Božjoj  zaštiti,  a  pisali  su  jednako  kao  i  oni.  Tu  je  i  Teodor,  bivši 
biskup  faranski.  Sve  je  te  osobe  Agaton,  najsvetiji  i  triput  blaženi  papa  starog  Rima, 
spomenuo  i  odbacio  u  svom  pismu...  caru,  jer  su  zastupali  mišljenja  koja  su  u  suprotnosti 
s  našom  pravom  vjerom.  Odlučujemo  da  oni  trebaju  biti  kažnjeni  i  anatemom.  S  njima 
zajedno  treba  iz  svete  Crkve  Božje  biti  izopčen  i  kažnjen  anatemom  i  Honorije,  bivši  papa 
starog  Rima,  jer  smo  u  pismu  koje  je  napisao  Sergiju  pronašli  da  je  slijedio  njegova 
shvaćanja  i  potvrdio  njegovo  bezbožno  učenje."  (DH  550) 

Vidi  također:  Drugi  Carigradski  koncil,  kanoni  11.-12.;  Lateranska  sinoda,  kanon 
18.  (DH  518-20);  Leon  II.,  "Pismo  Regi  regum",  DH  563;  Četvrti  Carigradski  koncil,  kanon 
11.;  Firentinski  koncil,  "Dekret  za  jakobite",  DH  1339-1346;  Benedikt  XV.,  "Zakonik 
kanonskog  prava"  (1917.),  kanoni  855.,  2214.,  2241.1.  i  2257.;  Ivan  Pavao  II.,  "Zakonik 
kanonskog  prava"  (1983.),  kanoni  915.  i  1311.;  Zakonik  kanonskog  prava  za  istočne 
Crkve,  kanon  1424.1. 

14)  AL  298:  " Rastavljeni  koji  su  ušli  u  novu  vezu,  na  primjer,  mogu  se  naći  u  vrlo 
različitim  situacijama,  koje  ne  bi  trebalo  katalogizirati  ni  odveć  kruto  svrstavati,  onemogućujući 
prikladno  osobno  i  pastoralno  razlučivanje.  Ima  slučajeva  nove  veze  očvrsle  tijekom  vremena,  s 
novom  djecom,  s  dokazanom  vjernošću,  velikodušnim  sebedarjem,  kršćanskom  zauzetošću,  sviješću 
o  vlastitoj  neregularnosti  i  velikom  teškoćom  povratka  koji  ne  bi  bio  praćen  osjećajem  u  savjesti  da 
se  upada  u  nove  grijehe. " 

Ako  se  shvati  u  smislu  da  osoba  koja  je  civilno  vjenčana  s  nekim  tko  nije  njezin 
pravi  bračni  drug  može  ostvarivati  kršćansku  krepost  spolnom  vjernošću  svojem 
civilnom  partneru:  I)  Erronea  infide.  II)  Scandalosa. 

1  Kor  7,10-11:  "A  oženjenima  zapovijedam,  ne  ja,  nego  Gospodin:  žena  neka  se  od 
muža  ne  rastavlja;  a  ako  se  ipak  rastavi,  neka  ostane  neudana  ili  neka  se  s  mužem  pomiri. 
I  muž  neka  ne  otpušta  ženu." 

Vidi  također:  Post  2,21;  Mal  2,15-16;  Mt  5,32, 19,9;  Mk  10,11-12;  Lk  16,18;  Heb  13,4; 
"Pismo  Quam  laudabiliter  Leona  I.",  DH  283;  "Pismo  Regressus  ad  nos  Leona  I.",  DH  311-14; 
"Pismo  Gaudemus  in  Domino  Inocenta  III.",  DH  777-79;  Drugi  Koncil  u  Lyonu, 
"Vjeroispovijed  cara  Mihaela  Paleologa"  (DH  860);  Tridentski  koncil,  sjednica  24.,  kanoni 
5.,  7.;  Pio  VI.,  "Rescript.  ad  Episc.  Agriens.",  11.  srpnja  1789.;  "Arcanum",  ASS  12  (1879-80): 
388-94;  Pio  XI.,  "Časti  connubii",  AAS  22  (1930):  546-50  (cf.  Dz  3706-10);  Ivan  Pavao  II., 
"Apostolska  pobudnica  Familiaris  consortio",  19,  80-81,  84:  AAS  74  (1982)  92-149; 
"Katekizam  Katoličke  Crkve",  1643-49. 


15)  AL  298:  "Crkva  zna  za  situacije  'u  kojima,  zbog  ozbiljnih  razloga,  kao  što  je  odgoj  djece, 
muškarac  i  žena  ne  mogu  udovoljiti  obvezi  rastanka',  [fusnota  329 ]  U  takvim  situacijama  mnogi 
ljudi,  znajući  za  od  Crkve  ponuđenu  mogućnost  da  se  živi  'poput  brata  i  sestre'  i  prihvaćajući  tu 
mogućnost,  ističu  da  u  slučaju  izostanka  stanovitih  izraza  prisnosti  'nerijetko  biva  ugrožena 
vjernost  među  supruzima  i  dobro  djece' [Zadnji  dio  koji  je  u  polunavodnicima  primjenjuje 
prijevarno  na  rastavljene  i  civilno  ponovo  vjenčane  parove  tvrdnju  Drugoga  Vatikanskoga  koncila, 
"Gaudium  et  spes",  51,  koja  se  odnosi  samo  na  valjano  oženjene  parove .] 

Shvaćeno  kao  podrška  mišljenju  da  rastavljeni  i  civilno  ponovo  vjenčani  imaju 
obvezu  spolne  vjernosti  jedno  prema  drugome,  a  ne  prema  svojim  pravim 
supružnicima,  ili  da  bi  njihovo  življenje  "kao  brat  i  sestra"  moglo  biti  ili  skri vijena 
grešna  prigoda  ili  skrivljen  uzrok  štete  za  njihovu  djecu:  I)  Erronea  infide.  II)  Scandalosa, 
prava,  perversa. 

Sir  15,21:  "Nije  nikad  zapovjedio  nikomu  da  bude  bezbožnik  ni  dao  dopuštenje  za 
grijeh." 

Vidi  također:  Rim  3,8,  8,28;  1  Sol  4,7;  Jak  1,13-14;  Ivan  Pavao  II.,  "Veritatis 
splendor",  79-83:  AAS  85  (1993):  1197-99  (cf.  DH  4969-70). 

16)  AL  300:  "Budući  da  'stupanj  odgovornosti  nije  u  svim  slučajevima  jednak',  posljedice 
ili  učinci  nekog  pravila  nisu  nužno  uvijek  isti.  [fusnota  336]  Tako  je  i  glede  sakramentalne 
discipline,  jer  razlučivanje  može  raspoznati  da  u  određenoj  situaciji  ne  postoji  teška  krivnja. "  AL 
305:  "Zbog  uvjetovanosti  i  ublažavajućih  čimbenika  moguće  je  da  u  objektivno  grešnoj  situaciji  - 
koja  ne  mora  i  subjektivno  biti  takva,  ili  potpuno  takva  -  osoba  bude  u  stanju  živjeti  u  Božjoj 
milosti,  ljubiti,  a  u  životu  milosti  i  ljubavi  i  rasti,  primajući  u  tu  svrhu  pomoć  Crkve,  [fusnota  351] 
U  nekim  slučajevima  može  to  biti  i  sakramentalna  pomoć.  Stoga  'podsjećam  svećenike  da 
ispovjedaonica  ne  smije  biti  mučilište,  nego  mjesto  susreta  s  Gospodinovim  milosrđem'.  Također 
želim  istaknuti  da  euharistija  'nije  nagrada  za  savršene,  nego  moćan  lijek  i  hrana  za  slabe'." 

Ako  se  shvati  kao  da  umanjenom  odgovornošću  prouzročena  odsutnost  teške 
krivnje  može  dopustiti  pripuštanje  euharistiji  u  slučaju  rastavljenih  i  civilno  ponovo 
vjenčanih  osoba  koje  se  nisu  međusobno  rastale  niti  su  se  obvezale  živjeti  u  potpunoj 
suzdržljivosti,  nego  ostaju  u  objektivnom  stanju  preljuba  i  dvoženstva:  I)  Erronea  in 
fide,falsa.  II)  Scandalosa. 

Ivan  Pavao  II.,  "Familiaris  consortio",  84:  "Crkva  ponovno  potvrđuje  svoju  stegu, 
zasnovanu  na  Svetom  pismu,  prema  kojoj  ne  može  euharistijskom  zajedništvu  pripustiti 
rastavljene  i  ponovno  vjenčane.  Oni  su  sami  sebe  učinili  nesposobnima  da  budu 
pripušteni,  jer  njihovo  stanje  i  životni  položaj  objektivno  su  u  opreci  sa  zajedništvom 


ljubavi  između  Krista  i  Crkve,  označenim  i  uprisutnjenim  u  euharistiji.  A  k  tomu  postoji 
još  jedan,  osobit  pastoralni  razlog:  ako  se  te  osobe  pripuste  euharistiji,  vjernici  bi  bili 
uvedeni  u  zabludu  i  krivo  bi  shvaćali  crkveni  nauk  o  nerazrješivosti  ženidbe.  Pomirenje 
u  sakramentu  pokore  -  koje  bi  otvorilo  put  k  sakramentu  euharistije  -  može  se  udijeliti 
samo  onima  koji  se  pokaju  što  su  pogazili  znak  Saveza  i  vjernosti  Kristu  te  iskreno  odluče 
provoditi  takav  život  koji  nije  u  opreci  s  nerazrješivošću  ženidbe.  To  znači,  u  praksi,  da 
muškarac  i  žena  kada  zbog  ozbiljnih  razloga,  kao  što  je  npr.  odgoj  djece,  ne  mogu 
udovoljiti  obvezi  rastanka  preuzmu  dužnost  da  žive  u  potpunoj  suzdržljivosti,  tj. 
suzdržljivosti  od  čina  svojstvenih  bračnom  paru." 

1  Iv  2,20:  "Vi  imate  pomazanje  od  Svetoga,  i  znate  sve." 

Vidi  također  Ez  3,17;  Mt  28,20;  1  Kor  11,27-29;  Ef  5,30-32;  Drugi  Lateranski  koncil, 
DH  717;  Pavao  V.,  "Rituale  Romanum",  49;  Benedikt  XIV.,  "Potvrda  maronitske  sinode"; 
"Enciklika  Ex  omnibus";  Benedikt  XV.,  "Zakonik  kanonskog  prava"  (1917.),  kanon  855.; 
Ivan  Pavao  II.,  "Zakonik  kanonskog  prava  (1983.),  kanon  915.;  Kongregacija  za  nauk 
vjere,  "Pismo  biskupima  Katoličke  Crkve  o  primanju  euharistijske  pričesti  od  strane  onih 
vjernika  koji  su  nakon  rastave  ušli  u  novi  brak",  AAS  86  (1994):  974-79;  "Zakonik 
kanonskog  prava  za  istočne  Crkve",  kanon  712.;  "Katekizam  Katoliččke  Crkve",  1650, 
2390;  Kongregacija  za  nauk  vjere,  "Glede  nekih  prigovora  crkvenom  nauku  o  pristupanju 
rastavljenih  i  ponovo  vjenčanih  vjernika  svetoj  pričesti",  u  "Documenti  e  Studi",  O 
pastoralnoj  skrbi  za  rastavljene  i  ponovo  vjenčane,  Vatican  1998.,  pp.  20-29;  Papinsko 
vijeće  za  zakonodavne  tekstove  (PCLT),  "Izjava  o  pripustivosti  rastavljenih  i  civilno 
ponovo  vjenčanih  svetoj  pričesti" 

http://www.vatican.va/roman_curia/pontifical_councils/intrptxt/documents/rc_pc_intrp 
txt_doc_20000706_declaration_en.html ;  Benedikt  XVI.,  "Apostolska  pobudnica, 
Sacramentum  caritatis "  29:  AAS  99  (2007),  128-29. 

17)  AL  298:  " Rastavljeni  koji  su  ušli  u  novu  vezu,  na  'primjer ,  mogu  se  naći  u  vrlo 
različitim  situacijama,  koje  ne  bi  trebalo  katalogizirati  ni  odveć  kruto  svrstavati,  onemogućujući 
prikladno  osobno  i  pastoralno  razlučivanje.  Ima  slučajeva  nove  veze  očvrsle  tijekom  vremena,  s 
novom  djecom,  s  dokazanom  vjernošću,  velikodušnim  sebedarjem,  kršćanskom  zauzetošću,  sviješću 
o  vlastitoj  neregularnosti  i  velikom  teškoćom  povratka  koji  ne  bi  bio  praćen  osjećajem  u  savjesti  da 
se  upada  u  nove  grijehe. " 

Ako  se  shvati  u  smislu  da  rastavljeni  i  civilno  ponovo  vjenčani  mogu  bilo 
počiniti  grijeh  bilo  s  krivnjom  se  izlagati  grešnoj  prigodi  time  što  se  u  skladu  s 
trajnim  crkvenim  naukom  i  disciplinom  suzdržavaju  od  spolnih  odnosa:  I)  Temeraria, 


falsa.  II)  Scandalosa,  prava,  derogans  praxi  et  disciplinae  Ecclesiae. 

Sir  15,16:  "Ako  hoćeš  držati  zapovijedi  i  zauvijek  biti  boguugodno  vjeran,  one  će  te 
očuvati.” 

Vidi  također:  1  Kor  7,11, 10,13;  Ivan  Pavao  II.,  "Veritatis  splendor",  102-03:  AAS  85 
(1993):  1213-14;  "Apostolska  pobudnica  Familiaris  consortio",  84,  AAS  74  (1982)  92-149; 
"Katekizam  Katoličke  Crkve",  1650;  Benedikt  XVI.,  "Apostolska  pobudnica  Sacramentum 
caritatis",  99  (2007),  128-29. 

18)  AL  298:  "Postoje  također  slučajevi  onih  koji  su  poduzeli  sve  ne  bi  li  spasili  svoj  prvi 
brak  i  nepravedno  su  napušteni,  ili  'koji  su  ušli  u  novu  vezu  radi  odgoja  djece,  te  su  ponekad 
subjektivno  u  savjesti  sigurni  da  njihov  prijašnji,  nepopravljivo  razoreni  brak  nikad  nije  bio 
valjan '. " 

Ako  se  shvati  u  smislu  da  je  subjektivna  sigurnost  savjesti  u  nevaljanost 
prijašnjeg  braka  dovoljna  sama  po  sebi  da  od  krivnje  ili  zakonite  kazne  ispriča  one 
koji  su  sklopili  novi  brak  iako  Crkva  njihov  prijašnji  brak  priznaje  valjanim:  I) 

Temeraria,  falsa.  II)  Scandalosa. 

Tridentski  koncil,  sjednica  24.,  kanon  12.:  "Tko  kaže  da  ženidbeni  sporovi  ne 
spadaju  na  crkvene  suce,  neka  bude  kažnjen  anatemom.”  (DH  1812) 

Vidi  također:  Leon  XIII.,  "Arcanum",  ASS  12  (1879),  393;  Ivan  Pavao  II.,  Zakonik 
kanonskog  prava  (1983.),  kanoni  1059.-60.,  1085. 

19)  AL  311:  "Moralnoteološki  nauk  ne  bi  smio  propustiti  uključiti  ova  razmatranja." 

Shvaćeno  u  smislu  da  bi  moralnoteološki  nauk  u  Katoličkoj  Crkvi  trebao  kao 
vjerojatnu  ili  istinitu  prikazati  ijednu  od  ovdje  cenzuriranih  tvrdnji:  I)  Falsa.  II) 
Scandalosa,  prava,  perversa,  perniciosa. 

Mt  5,19:  "Tko  dakle  ukine  jednu  od  tih,  pa  i  najmanjih  zapovijedi  i  tako  nauči 
ljude,  najmanji  će  biti  u  kraljevstvu  nebeskom." 

Vidi  također:  Iz  5,20;  Mt  28,20;  1  Tim  6,20;  Jak  3,1;  Pio  IX.,  "Bula  Ineffabilis  Deus", 
DH  2802;  Prvi  Vatikanski  koncil,  "Konstitucija  Dei  Filius ",  pogl.  4  (DH  3020);  Pio  X., 
"Motu  Proprio  Sacrorum  antistitum",  DH  3541;  Prvi  Vatikanski  koncil,  "Konstitucija  Dei 
Filius ",  pogl.  4  (DH  3020);  Kongregacija  za  nauk  vjere,  "Iusiurandum  fidelitatis  in 
suscipiendo  officio  nomine  ecclesiae  exercendo",  AAS  81  (1989):  106;  Kongregacija  za 
nauk  vjere,  "Donum  veritatis",  O  crkvenom  zvanju  teologa,  AAS  82  (1990):  1559;  Ivan 
Pavao  II.,  "Veritatis  splendor",  115-16:  AAS  85  (1993):  1223-24;  Benedikt  XVI., 
Kongregacija  za  nauk  vjere,  "Priopćenje  o  djelima  o.  Jona  Sobrina  SJ",  2  (DH  5107). 


Tvrdnje  koje  su  ovdje  cenzurirane  osuđene  su  u  mnogim  prijašnjim  dokumentima 
učiteljstva.  Prijeko  je  potrebno  da  njihovu  osudu  ponovi  vrhovni  svećenik  na  neopoziv  i 
konačan  način  te  da  autoritativno  izjavi  da  "Amoris  laetitia"  ne  traži  da  se  u  sadržaj 
ijedne  od  njih  vjeruje  ili  da  ga  se  drži  možebitno  istinitim. 


1.  Cf.  Lucien  Choupin,  Valeur  des  decisions  doctrinales  et  disciplinaires  du  Saint-Siege, 
2nd  ed.  (Pariš:  Beauchesne,  1913),  pp.  52-55;  i  A.-M.  Aubry,  Obeir  ou  assentir  ?  De  la  «soumission 
religieuse  »au  magistere  simplement  authentique.  Pariš,  DDB,  collection«  Sed  Contra»,  2015. 

2.  Vidi:  H.  Quilliet,  "Censures  doctrinales",  DTC  II,  2101-2113,  i  Svete  kongregacija  za 
nauk  vjere, "Doktrinarni  komentar  o  zaključnoj  formuli  Ispovijedi  vjere",  29.  lipnja  1998. 

3.  Upućivanja  na  Sveto  pismo  su  iz  "Vulgate"  ili  "Neovulgate". 

4.  Upućivanja  na  Denzingera  iz  43.  su  izdanja. 


http://2n613ar7ekr056c3upq2sl5c.wpengine.netdna-cdn.com/wp-content/uploads/2016/ 

07/45-theologians-censure-AL.pdf 


